緣識  其五一
作者：宋太宗
朝代：宋

paragraphs: 嶧陽之山，傳名曰桐，六律相沒五音中。
七軫弦調皆是意，審詳悞則亦如空。
清秋寂靜華堂深，聽之令我思沈吟。
幽蘭裏韻冬夜永，且合大道古人心。
舜製南風治蒼生，方知堯化廣聰明。
初彈將了移聲去，悲風秋思翻更互。
鳥啼別鶴何凄凉，秪聞斷續手揮忙。
慢引來催急風雨，寒泉妙滴散馨香。